Sólheimajökull

Sólheimajökull er skriðjökull í sunnanverðum Mýrdalsjökli. Hann er 8-11 km langur (samkvæmt mismunandi heimildum)Jökulalda framan við Sólheimajökul Skemman. Lokaverkefni. Skoðað 31. janúar 2016. og 1-2 km breiður. Út frá jöklinum kemur Jökulsá á Sólheimasandi sem hefur stundum verið kölluð Fúlakvísl vegna brennisteinsfnyks. Síðast hljóp jökullinn fram á tíunda áratugi 20. aldar en hann hefur gengið mikið fram á síðustu öldum. Lengst náði jökullinn fram í upphafi 19. aldar. Mest hopaði jökullinn 1930-64 (u.þ.b. 900 m). Fyrrum stíflaði jökullinn þverdali og þar mynduðust jökullón.  Stærst var lónið í Jökulsárgili á milli Hvítmögu og Skógarfjalls og hlaup voru tíð.  Þau voru hættuleg ferðamönnum og stóðu stundum í marga daga. 

Gæta þarf varúðar næst jöklinum, því þar myndast stundum kviksandur. Sólheimajökull  Nat.is. Skoðað 31. janúar, 2016.

François Hollande, forseti Frakklands fór að jöklinum árið 2015 í tengslum við loftlagsráðstefnu sem haldin var sama ár.Frakklandsforseti við Sólheimajökul Mbl.is. Skoðað 31. janúar, 2016.


Tilvísanir

Flokkur:Jöklar á Íslandi
Flokkur:Skriðjöklar